2. TC: ČLOVEK V PREMENÁCH PRIESTORU A ČASU

ČLOVEK MINULOSTI A ČLOVEK SÚČASNOSTI

**Ako sa žilo na úsvite dejín**

**Vývoj ľudského druhu** – človek sa vyvíjal od najjednoduchších foriem po najzložitejšie:

* živočíšny predchodca človeka
* australopithecus
* človek zručný
* človek vzpriamený (neandertálsky)
* človek rozumný
* človek dnešného typu

**Život lovcov a zberačov**

Dejiny ľudstva začali pred 100-tis. rokmi. Ľudia sa stále premiestňovali – hľadali si potravu.

* žili pod skalnými prevismi a v jaskyniach, nepoznali poľnohospodárstvo ani chov zvierat
* starali sa o chorých, smútili za mŕtvymi, rozmýšľali o tom, čo sa deje po smrti
* neskôr používali nástroje, lovili zvieratá, vyrábali odev
* zakladali oheň – ochrana pred zimou, dravcami, príprava potravy
* nádoby z keramiky

**Poľnohospodárstvo**

**Začiatok poľnohospodárstva** – pred viac ako 10. tisíc rokmi, keď ľudia začali sadiť prvé rastlina chovať zvieratá.

Z lovcov a zberačov sa stali **roľníci** – usadili sa, stavali si obydlia.

**Prvé domy** – veľmi jednoduché, z ľahko dostupného materiálu – drevo, kameň, slama, hlina, konáre.

Postupne si zhromažďovali **majetok**.

**Roľníci** – ľudia, ktorí pracujú na poli. Práca roľníka v minulosti bola oveľa náročnejšia. Ľudia na zber, obrábanie, sejbu používali jednoduché pracovné nástroje. Dnes prácu roľníkov nahradili alebo zjednodušili stroje.

**Kde sme bývali v minulosti a kde bývame dnes – Prvé dediny a mestá**

Na miestach s úrodnou pôdou pribúdali domy → vznikali **dediny**, neskôr **mestá**.

Ľudia v **dedinách** sa zaoberali **poľnohospodárstvom** – obrábali polia, chovali domáce zvieratá.

Ľudia v **mestách** sa venovali výrobe najrozličnejších veci – **remeslo** a **obchodovali** na **trhu**.

Roľníci kupovali veci, ktoré sami nevedeli vyrobiť.

**Remeselníci**

Orná pôda sa rozširovala, ľudia potrebovali viac a lepšie náradie. Nemohli sa venovať aj vyrábaniu aj obrábaniu, preto sa rozdelili, stali sa z nich **remeselníci**.

**Najstaršie remeslá**

1. pletenie – z neho sa vyvinulo tkáčske remeslo a neskôr textilný priemysel
2. hrnčiarstvo – výroba riadov z hliny
3. sklárstvo – vynašli ho pred 5. tis. rokmi Egypťania
4. Kovolejárstvo, kovotepectvo –
5. klenotníctvo – výroba šperkov.

Remeselníci v stredoveku vytvárali spoločné organizácie – **Cechy**.

„Remeslo má zlaté dno“. DÚ – nakresliť erb rodiny podľa zamerania zamestnania rodičov.

**Obchodníci**

Kým ľudia nevynašli peniaze, fungoval **výmenný obchod**.

Potom vymysleli **tovarové peniaze** – kožušiny, kone, korenie, ryža, ulity, špeciálne – železné hrivny.

Postupne sa zmenili na **kovové peniaze** – mince (pribl. pred 2700 rokmi v dnešnom Turecku).

**Papierové peniaze** vynašli v 11. storočí v Číne.

**Hradiská**

* najstaršie veľké sídliská na našom území
* stavali sa na kopcoch, chránili ich násypy z kameňa, dreva, hliny
* ľudia chovali dobytok
* vznikali v časoch, keď ľudia vedeli vyrábať železo (pece a formy na výrobu)

V mestách začali vznikať továrne, pracovníci potrebovali nové obydlia → mestá sa rozrastali. Dnešné mestá sú oveľa väčšie – na mieste starých hradieb sú široké ulice a domy.

**Banské mestá** – mestá, ktoré zbohatli vďaka drahým kovom.

**Ako si človek vytváral rodinu**

Človek sám nemal šancu prežiť – potrava, ochrana, starostlivosť, pomoc.

Pokrvne príbuzní tvorili **rodinu**. Tá musela dodržiavať pravidlá – porušenie sa trestalo.

Viac rodín vytváralo **rod** – pokrvná príbuznosť.

**Kmeň** – viac rodov, na čele bol náčelník.

**Rodina** – základ spoločnosti. V minulosti platili prísne zákony na ochranu rodiny.

**Pravidlá rodinného života v minulosti - vychádzali z kresťanskej viery.**

* nezrušiteľnosť manželstva (zákaz rozvodu)
* hlava rodiny muž – rozhodoval o výchove detí
* muž mohol mať len jednu ženu
* spolužitie viacerých členov – otec, mama, deti, starí rodičia, tety, strýkovia
* rodičia rozhodovali manželstvo, dnes slobodná voľba
* vzdelanie najskôr len chlapci.

DÚ – nakresli členov vašej rodiny a napíš jeho úlohu v rodine.

ČLOVEK PREMÝŠLAJÚCI A VYNACHÁDZAVÝ

**Ako ľudia spoznávali sily prírody**

Ľudia ako prvú silu začali využívať **oheň** – dával im teplo, svetlo, zistili, vypaľovanie keramiky, pri spracovaní kovu, na prípravu jedál a ochranu pred nebezpečenstvom.

Ďalší dôležitý objav bolo **koleso**, ktoré umožnilo ľuďom ľahšie prepravovať náklad (najskôr prepravovali domáce zvieratá). Koleso vzniklo približne pred 5000 rokmi a vynašli ho Sumeri.

Ako ďalšiu silu začal človek využívať **silu vetra** – plachetnice (predtým len veslári), veterné mlyny. Dnes sa využíva aj na veterné elektrárne.

Neskôr začal človek vyžívať aj **silu vody** – vodný mlyn. Dnes sa využíva na vodné elektrárne.

Ďalšie druhy energie v súčasnosti – **parná, elektrická, jadrová.**

**Ako si človek zmenšoval svet**

Ľudia sa najskôr prepravovali **peši**.

Na prepravu po **vode** zostrojili plte, neskôr využívali plachetnice.

Po objave **kolesa** sa prepravovali po **súši**.

**Vozy a koče** jazdili v staroveku a v stredoveku, využívala sa sila zvierat (voly, kone). Dopravu urýchľovali cesty. Spočiatku ľudia budovali len prírodné cesty. Prvé kamenné cesty stavali Rimania.

**Parná energia** – železničná doprava, parníky

Pred vyše sto rokmi sa objavil **prvý automobil**. Vyrobili ho vo Francúzsku.

**Preprava vo vzduchu** – balón vynašli bratia Montgolfierovci, vzducholoď vynašiel Zeppelin, Štefan Banič skonštruoval padák. Neskôr vznikli lietadlá.

**Preskúmanie kozmu:**

1. človek vo Vesmíre – Gagarin 1961
2. človek na mesiaci – Armstrong 1969

***Človek si novými dopravnými prostriedkami zmenšoval svet.***

**Doplnkové učivo:**

**Druhy dopravy:**

1. cestná – chôdza, vozy, koče, bicykel, auto, motorka
2. vodná – plť, čln, loď, plachetnica, parník, ponorka
3. železničná – konská, parná, dieselová, elektrická lokomotíva, lanovka, metro
4. letecká – balón, vzducholoď, lietadlo, vrtuľník, rogalo, kozmická raketa
5. potrubná – vodovod, kanalizácia, plynovod, ropovod
6. informácií – posol, pošta, telegraf, telefón, knihy, tlač, internet

**Druhy prepravy:** osobná, nákladná

**Ľudia v pohybe**

Ľudia sa v minulosti presúvali. Príčiny:

* zvedavosť
* hľadanie potravy
* hľadanie miesta na bývanie
* obchodovanie
* hľadanie práce
* útek pred nepriateľom

**3.-7. storočie – Sťahovanie národov**, príchod Slovanov na naše územie.

**Vikingovia** – hľadali nové územia – plavili sa.

**1492 – Krištof Kolumbus objavil Ameriku.**

Osídľovanie Európanov v Afrike asi pred 200 rokmi → **vznik kolónií** (krajiny ovládané a využívané cudzím štátom) → otroci a lacná pracovná sila.

**Nelson Mandela** – boj za slobodu a zrovnoprávnenie obyvateľov JAR.

**Mary Kingsleyová** – žiadala lepšie zaobchádzanie s africkými domorodcami.

**Práca – trest alebo radosť**

**Prvé ľudské profesie** – zberač a lovec

Neskôr – **hospodári na pôde poľnohospodári a roľníci** – chov zvierat a pestovanie rastlín.

* ľudia využívali **motyky** a **pluhy**
* dnes sa používajú **stroje**
* **trojpoľný systém** obrábania pôdy
* používanie **umelých hnojív**

**Remeslá**

Roľníci vyrábali košíky, drevené sudy, tkali látky → **prví remeselníci**. Postupne sa venovali len **remeslu** – hrnčiarstvo, kováčstvo, zbrojárstvo, zlatníctvo. Remeselníci bohatli. Združovali sa do **cechov**. Staré remeslá sa stali umením.

**Novšie druhy práce** = strojová výroba → veľké továrne → robotníci → rozvoj priemyslu

Niektorí považujú prácu za trest. V minulosti pracovali najmä **otroci, poddaní, nevoľníci.**

**Detská práca**

**V minulosti**

* detstvo s hrami bolo krátke, deti pracovali
* roľnícke deti pracovali odmalička, remeselnícke ako nasledovníci remesla
* bohatšie deti navštevovali školy
* za prácu sa platilo menej
* pracovali 12 – 14 hodín
* v polovici 19. storočia bohaté krajiny prácu detí zakázali.

**V súčasnosti**

* v chudobných krajinách deti nechodia do školy (alebo len málo rokov)
* v najchudobnejších krajinách deti predávajú do otroctva (okolo 250 mil. detí 5-10 rokov)

**Unicef**

* organizácia na ochranu detí
* Nobelova cena mieru